ԵԱԴ-ի նախաձեռնած ծրագիրը մայրաքաղաք Երևանում կհամախմբի երեք տասնյակ երիտասարդների եվրոպական տարբեր երկրներից՝ Իտալիայից, Էստոնիայից, Ուկրաինայից, Վրաստանից, Ռումինիայից և Հայաստանից: Ծրագրի մասնակիցները հնարավորություն կունենան հարստացնել իրենց գիտելիքները հասարակական ոլորտում, մշակել երիտասարդական աշխատանքի կազմակերպման արդյունավետության բարձրացման մեխանիզմներ: «Be Active Youth» ուսուցողական ծրագրի շրջանակում մասնակիցները կկարողանան զարգացնել ոլորտի վերաբերյալ իրենց ունեցած հմտությունները և, որ ամենակարևորն է, ձեռք բերել նոր ընկերներ և ակտիվորեն ներգրավվել միջազգային երիտասարդական կյանքում: ԵԱԴ նախագահ Ատոմ Մխիթարյանը կարևորելով ծրագիրը նշում է, որ §այս համատեղ նախաձեռնությունը նպատակ է հետապնդում ոչ ֆորմալ կրթության մեթոդաբանությամբ ուսուցանելու և ուղղորդելու երիտասարդական աշխատողներին, որպեսզի նրանք իրենց գործունեությամբ ակտիվացնեն և քաղաքացիական-հասարակական կյանք ներգրավեն հատկապես գյուղաբնակ երիտասարդությանը: Դրա համար մենք նպաստավոր պայմաններ ենք ստեղծելու երիտասարդական կառույցների միջև փորձի փոխանակման, պատասխանատուների գիտելիքների համալրման և գործնական հմտությունների կատարելագործման համար¦: